

Οί9ί(Λΐ5^9ηεοΙ 6γ I 
ΤΗθοΰοΓοε Μουιηαρι 
θείε: 2009.07.31^9:49:33 
ΕΕ5Τ 
Ρθ35θπ: δίβΠθο ΡϋΡ 
(βίπΰθϋϋβϋ) ■ 

ΙοοΒίίοπ: Αϋτβ|5, ΕΙΙίγιϊΚο 
Τγρ09Γ3ίί0 


3257 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 303 

23 Ιουλίου 2009 


ΑΠΟΦΑΣΕΙ Σ 

Αριθμ. 14950 

Καθορισμός οριογραμμών αιγιαλού και παραλίας, 
στην θέση «Λιναρές» Μαύρο Σελί Τουρλωτής Δήμου 
Σητείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 2971/2001 (ΦΕΚ 285/τ.Α'/19.12.2001), 
«Περί αιγιαλού και παραλίας». 

2. Τις διατάξεις του ν.δ. 439/1970, «Περί συμπληρώσεως 
των διατάξεων περί αιγιαλού». 

3. Τις διατάξεις του ν. 3200/1955 (ΦΕΚ 97/τ.Α'/1955), 
«περί διοικητικής αποκέντρωσης», όπως αυτές τροπο¬ 
ποιήθηκαν, συμπληρώθηκαν και ισχύουν σήμερα. 

4. Την απόφαση του Υπουργού Εσωτερικών Δημόσιας 
Διοίκησης και Αποκέντρωσης, που δημοσιεύθηκε στο 
ΦΕΚ 93/τ.Γ72.4.2004, με την οποία ορίσθηκαν οι Γενικοί 
Γραμματείς Περιφερειών της χώρας. 

5. Τις διατάξεις των παρ. 2 και 6 του άρθρου 1 του 
ν. 2503/1997, «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις» (ΦΕΚ 107/τ.Α'). 

6. Το άρθρο 46, παρ. 21 του ν. 3220/2004 (ΦΕΚ 15/τ.Α7 
28.1.2004), σύμφωνα με το οποίο αρμοδιότητες του 
Υπουργού Οικονομίας και Οικονομικών, οι οποίες ανή¬ 
καν ή είχαν μεταβιβαστεί στους Νομάρχες, μέχρι την 
έναρξη λειτουργίας των Νομαρχιακών Αυτοδιοικήσεων 
και αφορούν θέματα των Υπηρεσιών του Υπουργείου 
Οικονομίας και Οικονομικών, που εξαιρέθηκαν από την 
κατάργηση, με τις διατάξεις της παρ. 2 του άρθρου 39, 
του ν. 2218/1994, περιέρχονται στο Γ ενικό Γ ραμματέα 
της Περιφέρειας. 

7. Το υπ’ αριθμ. 1030067/296/Α0006/7.4.2004 έγγραφο 
της Διεύθυνσης Οργάνωσης της Γενικής Διεύθυνσης 
Διοικητικής Υποστήριξης του Υπουργείου Οικονομίας 
και Οικονομικών «Διευκρινίσεις για τις αρμοδιότητες 
των Υφυπουργών Οικονομίας και Οικονομικών που πε¬ 
ριέρχονται από 10.4.2004 στους Γενικούς Γραμματείς 
Περιφερειών» 

8. Την από 8.4.2008 αίτηση των Ζερβονιοκολάκη Εμμ., 
Δαρφάκη Εμμ. κ.λπ., που ζητούν τον καθορισμό των 
οριογραμμών αιγιαλού και παραλίας στην περιοχή. 


9. Την από 16.5.2008 έκθεση της επιτροπής καθορι¬ 
σμού των ορίων αιγιαλού και παραλίας στην περιοχή 
«Λιναρές» Μαύρο Σελί Τουρλωτής Δήμου Σητείας, καθώς 
και το τοπογραφικό, κτηματογραφικό και υψομετρικό 
διάγραμμα, που συνέταξαν τον Μάιο του 2008, οι Βασι- 
λειάδης Ελευθέριος Τοπογράφος Α.Τ.Ο και Μανιαδάκης 
Κώστας Πολιτικός Μηχανικός, σε μία (1) πινακίδα και σε 
κλίμακα 1:500, το οποίο ελέγχθηκε στις 16.5.2008 για την 
ακρίβεια της αποτύπωσης από την Βασαρμίδου Ερω- 
φίλη Τοπογράφο Μηχανικό της Κτηματικής Υπηρεσίας 
Λασιθίου και θεωρήθηκε στις 16.5.2008 από την Χριστο- 
φίδη Μαρία Προϊσταμένη Κτηματικής Υπηρεσίας. 

10. Το υπ’ αριθμ. Φ544.5/325/09/Σχ. 6814/25.5.2009 έγ¬ 
γραφο του Γενικού Επιτελείου Ναυτικού με το οποίο 
συμφωνεί με τις οριογραμμές του αιγιαλού και της πα¬ 
ραλίας, όπως τις έχει προτείνει η αρμόδια επιτροπή. 

11. Την από 23.6.2009 βεβαίωση της Κτηματικής Υπη¬ 
ρεσίας ότι έχουν τηρηθεί επί του τοπογραφικού δια¬ 
γράμματος όλες οι παρατηρήσεις που αναφέρονται στο 
παραπάνω έγγραφο του Γ.Ε.Ν., αποφασίζουμε: 

Επικυρώνουμε την από 16.5.2008 έκθεση της κατά το 
άρθρο 3 του ν. 2971/2001 αρμόδιας επιτροπής περί χά¬ 
ραξης των οριογραμμών του αιγιαλού και της παραλίας, 
στην περιοχή «Λιναρές» Μαύρο Σελί Τ ουρλωτής Δήμου 
Σητείας καθώς επίσης και το τοπογραφικό, κτηματο- 
γραφικό και υψομετρικό διάγραμμα, που συνέταξαν τον 
Μάϊο του 2008, οι Βασιλειάδης Ελευθέριος τοπογράφος 
Α.Τ.Ο και Μανιαδάκης Κώστας πολιτικός μηχανικός, σε 
μία (1) πινακίδα και σε κλίμακα 1:500, το οποίο ελέγ¬ 
χθηκε στις 16.5.2008 για την ακρίβεια της αποτύπωσης 
από την Βασαρμίδου Ερωφίλη τοπογράφο μηχανικό 
της Κτηματικής Υπηρεσίας Λασιθίου και θεωρήθηκε 
στις 16.5.2008 από την Χριστοφίδη Μαρία Προϊσταμένη 
Κτηματικής Υπηρεσίας. 

Στο τοπογραφικό αυτό διάγραμμα καθορίστηκαν: 

ΓΡΑΜΜΗ ΑΙΓΙΑΛΟΥ με κόκκινη συνεχή πολυγωνική 
γραμμή όπως ορίζεται από τα σημεία 1-2-3-4-5-6-7-8- 
9-.-19-20-21. 

ΓΡΑΜΜΗ ΠΑΡΑΛΙΑΣ με κίτρινη συνεχή πολυγωνική 
γραμμή όπως ορίζεται από τα σημεία 1'-2'-3'-4'-5'-6'- 
7'-8'-9'-.-19'-20'-21'. 

ΖΩΝΗ ΠΑΡΑΛΙΑΣ, καθορίζει ζώνη παραλίας πλάτους 
10, Ομ. για την εξυπηρέτηση των σκοπών της παρ. 2 του 
άρθρου 1 του ν. 2971/2001. 

Δεν υπάρχουν κτίσματα στη ζώνη της παραλίας. 

Δεν υφίσταται παλαιός αιγιαλός. 

Η απόφαση αυτή μαζί με την έκθεση της επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ηράκλειο, 7 Ιουλίου 2009 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 


ΕΚΘΕΣΗ 

καθορισμού ορίων αιγιαλού και παραλίας στην θέση «Λι- 
ναρές» Μαύρο Σελί Τουρλωτής Δήμου Σητείας. 

Στην Σητεία, σήμερα την 16.5.2008 οι παρακάτω: 

Χριστοφίδη Μαρία, αναπλ. προϊστάμενη της Κτηματι¬ 
κής Υπηρεσίας Λασιθίου 

Παυλίδης Ευάγγελος, Διευθυντής της Διεύθυνσης Πο¬ 
λεοδομίας της Νομαρχιακής Αυτοδιοίκησης Λασιθίου 

Σπυριδάκης Μιχαήλ, Προϊστάμενος Υπολιμεναρχείου 
Σητείας 

Βασαρμίδου Ερωφίλη, Τοπογράφος Μηχανικός της 
Κτηματικής Υπηρεσίας Λασιθίου 

Μαυράκης Εμμανουήλ, Διευθυντής της ΔΙ.ΠΕ.ΧΩ. της 
Περιφέρειας Κρήτης, ο οποίος δεν προσήλθε, αν και 
προσκλήθηκε, που αποτελούμε την επιτροπή καθορι¬ 
σμού ορίων αιγιαλού και παραλίας, όπως προβλέπεται 
από το άρθρο 3 του ν.2 971/2001, που συγκροτήθηκε με 
την υπ’ αριθμ. 35896/11.4.2007 του Γενικού Γραμματέα 
Περιφέρειας Κρήτης, και αφού λάβαμε υπόψη: 

1. Την από 8.4.2008 αίτηση των Ζερβονιοκολάκη Εμμ., 
Δαριβάκη Εμμ. κ.λπ., που ζητούν τον καθορισμό των 
οριογραμμών αιγιαλού και παραλίας στην περιοχή. 

2. Τις σχετικές διατάξεις του ν. 2971/2001 «περί αιγια- 
λού, παραλίας και άλλες διατάξεις». 

3. Την υπ’ αριθμ. 7806/5.12.1986 απόφαση του Νομάρχη 
Λασιθίου που δημοσιεύθηκε στο ΦΕΚ 1209/τ.Δ'/29.12.1986, 
με την οποία καθορίστηκαν οι γραμμές αιγιαλού και 
παραλίας βόρεια του υπό καθορισμό τμήματος. 

4. Το τοπογραφικό διάγραμμα, σε κλίμακας 1/500, 
που σύνταξαν οι Βασιλειάδης Ελευθέριος τοπογράφος 
ΑΤΟ και Μανιαδάκης Κων/νος πολιτικός μηχανικός τον 
Μάϊο 2008 και έλεγξε η Βασαρμίδου Ερωφίλη, τοπο¬ 
γράφος μηχανικός της Κτηματικής Υπηρεσίας Λασιθίου 
την 16.5.2008 και θεώρησε η Χριστοφίδη Μαρία, αναπλ. 
Προϊστάμενη της Κτηματικής Υπηρεσίας Λασιθίου την 
16.5.2008. 

5. Το γεγονός ότι ο καθορισμός αιγιαλού-παραλίας 
γίνεται για πρώτη φορά στην περιοχή. 

6. Τα στοιχεία καθορισμού αιγιαλού και παραλίας που 
προβλέπονται από το άρθρο 9 του ν. 2971/2001 και ει¬ 
δικότερα: 

α) Τη γεωμορφολογία του εδάφους για την οποία 
αναλυτικά αναφέρεται ότι: 


1. Η μορφολογία της ακτής συνίσταται από βραχώδη 
πρανή με κατακόρυφες κλίσεις και μεγάλα ύψη και από 
εκβολή ρυακιού στη θέση 10 έως 13 της προτεινόμενης 
γραμμής αιγιαλού. 

2. Της ακτής συνέχονται εκτάσεις πεδινές, γαιώδες, 
εκτός οικισμού, αδόμητες με χρήση γεωργική και κα¬ 
τοικίας. 

3. Τα φυσικό όριο βλάστησης συνίσταται θαμνώδη 
φυσική βλάστηση (σχοινά). 

β) Το γεγονός ότι στην περιοχή δεν εντοπίστηκαν 
παράκτιοι πόροι 

γ) Τα πορίσματα από την εκτίμηση των μετεωρο¬ 
λογικών στοιχείων της περιοχής, ήτοι το γεγονός ότι 
η περιοχή δεν προσβάλλεται από ανέμους γιατί είναι 
προστατευμένη λόγω του ότι βρίσκεται μέσα σε υπή¬ 
νεμο όρμο. 

δ) Τη μορφολογία του πυθμένα ο οποίος συνίσταται 
από αμμώδη σύσταση και ήπιες κλίσεις με μέτρια βάθη 
κοντά στην ακτή. 

ε) Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μικρό ανάπτυγμα πελάγους γιατί βρίσκεται σε όρμο. 

στ) Την μη ύπαρξη τεχνικών στην περιοχή. 

ζ) Την μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που επηρεάζουν την παρά¬ 
κτια ζώνη. 

η) Την μη ύπαρξη δημοσίων καταγεγραμμένων κτημά¬ 
των κάθε κατηγορίας που βρίσκονται σε άμεση γειτνί- 
αση με την παράκτια ζώνη. 

θ) Το γεγονός ότι δεν υφίσταται κτηματολόγιο στην 
περιοχή. 

ι) Την μη ύπαρξη ευπαθών οικοσυστημάτων και προ- 
στατευμένων περιοχών. 

Καθορίζει τις οριογραμμές αιγιαλού και παραλίας και 
την ζώνη παραλίας στο παραπάνω τοπογραφικό διά¬ 
γραμμα που φαίνεται σε μια πινακίδα ως εξής: 

ΓΡΑΜΜΗ ΑΙΓΙΑΛΟΥ με κόκκινη συνεχή πολυγωνική 

γραμμή όπως ορίζεται από τα σημεία 1-2-3-4-5-6-.- 

19-20-21. 

ΓΡΑΜΜΗ ΠΑΡΑΛΙΑΣ με κίτρινη συνεχή πολυγωνική 
γραμμή όπως ορίζεται από τα σημεία 1'-2'-3'-4'-5'-6'- 
.-19'-20'-21'. 

ΓΡΑΜΜΗ ΖΩΝΗ ΠΑΡΑΛΙΑΣ, πλάτους ΙΟ,Ομ., για την 
εξυπηρέτηση των σκοπών της παρ. 2 του άρθρου 1 του 
ν. 2971/2001. 

Δεν υπάρχουν κτίσματα ή κατασκευές στον αιγιαλό 

Οι συντεταγμένες των κορυφών της πολυγωνικής 
γραμμής του αιγιαλού και της παράλιας είναι ενταγμέ- 
νες σε κρατικό τριγωνομετρικό δίκτυο ΕΓΣΑ ’87. 

Η Επιτροπή 

Η Πρόεδρος 
ΜΑΡΙΑ ΧΡΙΣΤΟΦΙΔΗ 

Τα Μέλη 

ΕΥΑΓΓΕΛΟΣ ΠΑΥΛΙΔΗΣ 
ΜΙΧΑΗΛ ΣΠΥΡΙΔΑΚΗΣ 
ΕΡΩΦΙΛΗ ΒΑΣΑΡΜΙΔΟΥ 

